Document ID: /fineweb-2-swissfilter-quality_10-filterrobots/filtered/05603.jsonl.gz/67

Poštovani članovi džemata Gazi Alijin mesdžid u St. Gallenu
Kurban bajram je petak, 01. septembra 2017. godine. Ovo je, uz Ramazanski bajram, najvažniji blagdan muslimana. Njegovo ime govori da je vezan za jedan drugi vjerski propis a to je kurban. Znači, ovo je blagdan u čijim danima muslimani kolju kurbane u ime Allaha dž.š. i na taj način slijede praksu našeg praoca Ibrahima a.s. i njegovog sina Ismaila a.s.
Kurban simbolizira našu spremnost da se žrtvujemo u ime Allaha dž.š. u svakom sdpektu naše vjere.
Kurban simbolizira našu spremnost da se žrtvujemo za naše porodice, naš džemat, našu zajednicu,…
Kurban simbolizira našu spremnost da se žrtvujemo na putu dobra.
Nadamo se da ste blagovoremeno obezbijedili izvršenje ove šerijatom propisane obaveze.
Kurban bajram ima još jedno ime. On se u narodu zove i Hadžili bajram. Zašto?
Zato što u danima ovog bajrama milioni muslimana iz svih krajeva svijeta su okupljeni u Časnom Hramu u Mekki obavljajući hadždž – petu islamsku dužnost.
Molimo Allaha dž.š. da ukabuli hadž onima koji su otišli, da omogući svakome muslimanu da izvrši hadždž i da ukabuli sve naše ibadete. Posebice ibadet klanja kurbana u danima Kurban-bajrama.
Podsjećamo vas da se od četvrtka, 31. augusta 2017. godine, od sabah-namaza do ponedjeljka 04. septembra 2017. godine do iza ikindije-namaza, poslije zavrsenog farz-namaza uči TEKBIRI TEŠRIK (ALLAHU EKBER, ALLAHU EKBER, LA ILAHE ILLALLAHU VALLAHU EKBER, ALLAHU EKBER VE LILLAHI-L-HAMD).
Četvrtak, 31. augusta 2017. godine, je dan kada se hadžije nalaze na Arefatu i ovaj dan je sunnet postiti. Rekao je Muhammed s.a.v.s. :”(Post na dan Arefata) briše grijehe za prošlu i narednu godinu.” (Muslim)
Ukratko:
31.08.2017. – sunnet postiti
31.08.2017. – od sabaha počinje tekbiri tešrik
01.09.2017. u 06:10 sati – sabah-namaz
01.09.2017. u 07:22 sati – bajram-namaz
03.09.2017. – u 14:00 sati – džematski bajramski ručak u džematu GAM
04.09.2017. – poslije ikindije-namaza prekida se sa učenjem tekbiri tešrika
BAJRAM ŠERIF MUBAREK OLSUN